Diari Oficial de la Generalitat Valenciana


Sumari del DOGV 3638, del 02-12-1999 (1999/10471)

ORDRE de 18 de novembre de 1999, de la Conselleria d'Agricultura, Pesca i Alimentació, per la qual es deixa sense efecte la suspensió de l'admissió de noves sol·licituds de les ajudes de la conselleria a les inversions en millora de les condicions de transformació i comercialització dels productes agraris i alimentaris.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3638

Data del DOGV
:   02-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10956


Data del document
:   18-11-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * producte agrícola
    * ajuda a l'agricultura
    * suport econòmic
    * producte alimentós
    * ajuda pública

ORDRE de 18 de novembre de 1999, de la Conselleria d'Agricultura, Pesca i Alimentació, per la qual es deixa sense efecte la suspensió de l'admissió de noves sol·licituds de les ajudes de la conselleria a les inversions en millora de les condicions de transformació i comercialització dels productes agraris i alimentaris. [1999/M10179]
  
Mitjançant l'Ordre de 5 de novembre de 1998, de la Conselleria d'Agricultura, Pesca i Alimentació, es va suspendre el règim d'admissió de noves sol·licituds d'ajudes a les inversions en millora de les condicions de transformació i comercialització de productes agraris i alimentaris.
  
Va ser necessari acordar aquesta suspensió perquè els recursos econòmics previstos en la línia pressupostària 185 del pressupost de 1999 eren inferiors a les sol·licituds pendents de resolució.
  
De conformitat amb l'ordre esmentada, la suspensió seria efectiva fins que se n'anunciara expressament una nova convocatòria.
  
A punt de finalitzar l'exercici 1999 és possible constatar que amb les dotacions disponibles ha estat i serà possible afrontar les sol·licituds pendents, raó per la qual desapareix la causa que va motivar la suspensió. D'altra banda, amb la posada en marxa dels mecanismes de gestió de les ajudes comunitàries incloses en el Pla de Desenvolupament Rural de la Comunitat Valenciana és previsible que l'aplicació i efectivitat d'aquest s'endarrerisca fins a consumir una part de l'exercici 2000, i no seria desitjable que la indústria agroalimentària de la Comunitat Valenciana es veiera privada durant un termini més llarg de la possibilitat d'accedir a ajudes per a la seua modernització i increment de competitivitat.
  
En conseqüència i de conformitat amb l'article 47.11 del text refós de la Llei d'Hisenda Pública de la Generalitat Valenciana, en l'exercici de les facultats que tinc atribuïdes,
  
ORDENE
  
Article 1
  
Queda sense efecte la suspensió de l'admissió de sol·licituds d'ajudes a les inversions en millora de les condicions de transformacions i comercialització de productes agraris i alimentaris, disposada mitjançant l'Ordre de 5 de novembre de 1998, de la Conselleria d'Agricultura, Pesca i Alimentació.
  
Article 2
  
1. Es convoquen per a l'any 2000 les ajudes establides per mitjà de l'Ordre de 3 de març de 1997, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris i alimentaris.
  
2. El termini de presentació de sol·licituds comprendrà des de l'1 de gener fins al 31 de gener de l'any 2000.
  
3. El crèdit per al finançament de les ajudes d'aquesta convocatòria figura en el projecte de pressupostos de la Generalitat Valenciana per a l'exercici 2000, programa 714.30, línia 701, codi de comptabilitat 185, per un import de 1.190 milions de pessetes, d'on caldrà deduir les quantitats compromeses d'aquestes ajudes en convocatòries anteriors.
  
Una vegada iniciat l'exercici pressupostari 2000 i de conformitat amb el que es dispose en la llei de pressupostos de la Generalitat Valenciana per a l'any indicat, es publicarà l'import global màxim definitiu que es destina a finançar les ajudes convocades mitjançant aquesta ordre.
  
DISPOSICIONS ADDICIONALS
  
Primera
  
De conformitat amb l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, s'estableix que la convocatòria objecte d'aquesta ordre, i la tramitació i resolució de les sol·licituds que es presenten a l'empara seua, s'entenen condicionades a l'existència, en els pressupostos de la Generalitat Valenciana per a 2000, de crèdit adequat i suficient per a la concessió de les ajudes.
  
Segona
  
Quan es produïsca la convocatòria de l'ajuda a la inversió en els sectors de la transformació i comercialització de productes agrícoles prevista en el capítol VII del títol II del Reglament (CE) número 1.257/1999, del Consell, de 17 de maig de 1999, sobre l'ajuda al desenvolupament rural a càrrec del Feoga, la Conselleria d'Agricultura, Pesca i Alimentació podrà derivar al règim d'aquesta ajuda comunitària, a fi d'obtenir el finançament comunitari corresponent, aquelles sol·licituds que se li hagen dirigit de conformitat amb aquesta ordre, sempre que les inversions que constitueixen el seu objecte complisquen els requisits i les condicions que es determinen en la convocatòria de l'ajuda comunitària.
  
DISPOSICIONS FINALS
  
Primera
  
El director general de Pesca i Comercialització Agrària dictarà les disposicions necessàries per al desplegament i aplicació del que es disposa en aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 18 de novembre de 1999
  
La consellera d'Agricultura, Pesca i Alimentació,
  
M. ÀNGELS RAMON-LLIN I MARTÍNEZ